Marthe Lallemand

Marthe Lallemand a zo a orin deus Sant-Turian, bet ganet e 1989 e Kemperle e Penn-ar-Bed L’expérience « Abalamour, je parle, my love », Le Télégramme, 23/07/2019.. Livourez eo-hi. 

He arz a ginnig ur sell spis war ar pezh a vez diskouezet pe kuzhet en hon sevenadurioù, pa n'eo ket "diskuzhet". He labourioù kentañ a ginnige kuzhat livadurioù tud dindan boestoù koad lemm-dilemm<ref>Pinson, Jean-Marc. « Abalamour » nous martèle Marthe, Ouest-France, 27/06/2019.</ref> Lakaat a ra war zamwel ar roudoù a vez lezet gant an istor, pe e vefe an Istor bras pe istor prevez pep hini, el lec'hioù a-vremañ: sielloù hanter-ziverket gant an dorn deus kroaz-kamm an nazied e dielloù an arzoù-kaer, broderezhioù paper livet an ugentvet kantved stlapataet ouzh mogerioù betoñs, merkoù fromel klozet-diglozet e boestigoù koad.

Liammet-kreñv eo he labour ouzh al lec'hioù diabarzh, o kinnig ur sell nevez warno. Livañ a ra un dasson dre gweled deus al lec'h war rolloù paper-te bras-divent, betek adframmañ stumm diabarzh al lec'h. Adlañsañ a ra pelloc'h an dasson-se ouzh ar voger adarre, o stlakal anezhañ meur a wech, mod moullañ war seiz, betek lezel damroudoù a seblant dont deus diabarzh ar voger. 

Abaoe 2025 eo perzh he oberenn Altar deus diskouezadeg padus kastell Agathenburg  Lallemand, Marthe. 2025. Altar, Siebdruck auf Industriellem Teepapier, sieben Schichten, dastumadeg renet gant Claudia Rasztar, Schloss Agathenburg..

 Buhez 
Skoliet eo bet e Diwan betek ar skolaj. Alies e liamm he labour ouzh al liesyezhegezh, ar brezhoneg en o zouez, evel en diskouezadeg Abalamour je parle, my Love'' (Diskouezadeg Penn-Da-Benn, Kemperle, 2019). Bevañ ha labourat a ra e Bro-Alamagn abaoe 2019, lec'h m'he deus tapet ur master war an arzoù-kaer e Akademiezh an Arzoù dre ar Gweled e Leipzig e 2024 Lallemand, Marthe. 2025. Meisterschülerinnen-Abschluss 2024: "Lallemand-e | Die Deutsche", Meisterschüler-Festival der HGB 2025, 27 a viz Gwengolo - 04 a viz Here2025.

He zad-kozh a voe tapet ha toullbac'het gant an Alamaned d'an oad a 22 vloaz, pa oa ofiser yaouank e-pad emgann Sedan e 1940. E kamp OFLAG IV D e-kichen Elsterheide/Hoyerswerda e chomas neuze pemp bloaz. E eñvorennoù eus e amzer prizoniad en doa kontet war ur follenn baper, o titouriñ e veajoù hag ehanoù e Saks. Tem loc'hañ e voe deus he labour master, ha deus diskouezadeg Oschatzer Berggut Lallemand, Marthe. 2025. Horse with no name, Oschatzer Berggut, Miz Even 22-25., Französische Künstlerin stellt im Oschatzer Berggut, Leipziger Volkzeitung, 16 a viz Ebrel 2023.. 

 Diskouezadegoù 
 Abalamour, je parle, my love. 2019. Penn-Da-Benn e Kemperle, aozet gant Marijo Mellouët.
 Lallemand-e | Die Deutsche (akt1: dedecus decor). 2023. Horse with no name. 2023. Oschatzer Berggut, Saks, Bro-Alamagn, 23.06.–23.07.2023.
 Ein Ort: Geschichte Ornament. 2025. Allgemeiner Konsumverein, Braunschweig, Bro-Alamagn, 07.08.2025-07.09.2025.
 AUS DER SPUR aozet gant Claudia Rasztar, Schloss Agathenburg, Bro-Alamagn, 07.07.2025-07.09.2025.

 Liammoù diavaez 
 lec'hienn vicherel ofisiel Marthe Lallemand.

Daveennoù

Rummad:Arzourezed Breizh
Rummad:Arzourien Breizh
Rummad:Livourezed Breizh
Rummad:Livourien Breizh
Rummad:Livourien an XXIvet kantved
Rummad:Ganedigezhioù 1989